10 Mindeskrift for J. Steenstrup. XVIII. 



6. Gorgonella torta, n. sp. 

 Tab. III. Fig. 28-31. 



Af denne Art findes karakteristiske Stammebrudstykker, men ingen Rodudbred- 

 ninger. 



Stammeaxen er meget solid, kan opnaa betydelige Dimensioner. Den er som ved 

 foregaaende Art sammensat af Kalkfibre, der er intimt sammensmeltede. De enkelte 

 Kalkstrænge er ikke parallele, men sno sig om hverandre paa karakteristisk Maade, navn- 

 lig de ydre, yngre Fibre slynge sig om de ældre, som en Slyngplante slynger sig om en 

 Stamme. Ofte grener en Kalkstræng sig saaledes, at der er en Gren til hver sin Side om- 

 kring Stammen. Grene afgaa frit ud fra Stammen paa den Maade, at enkelte Fibre 

 løsne sig og tage Retning opad og udad. Ligesom ved foregaaende Art er Grenafgangen 

 uregelmæssig, uden bestemte Mellemrum og ikke begrænset til bestemte Retninger. Heller 

 ikke denne Art har haft vifteformet Udbredning af sine Grene. Undertiden træffer 

 man Stammerne hule, idet de paa Korallers Vis har omvoxet andre Genstande, efter 

 hvis Opløsning de nævnte Hulrum er opstaaede. 



Forekomst. Yngre Danien. Bryozokalk i Faxe. Rejstrup. Aggersborggaard. 



7. Gorgonella radicifera, n. sp. 

 Tab. III. Fig. 32 33. 



Af denne Art findes kun en enkelt Rodudbredning, men man vil næppe kunne vente 

 at finde andet, da Resten af Axen rimeligvis har været fortrinsvis hornagtig. 



Korallen har været fastvoxet til en lille Koralkalkblok, som den med sin tynde, 

 stribede Rodudbredning har omvoxet. Formen er derfor ganske uregelmæssig, rettende 

 sig efter Underlagets Overflade. Paa den ene Side findes Begyndelsen til en kalkagtig 

 Stamme, som har indeholdt en tyk Hornaxe, og derfor er hul, medens den ganske kort 

 over Rodudbredningen er bleven tyndere og tyndere og jævnt gaaet over i Hornaxen. 



Saaledes er Forholdet hos adskillige recente Gorgoneller. Det for denne Art karak- 

 teristiske er den tydelige Stribning af Udbredningens Overflade. 



Forekomst. Yngre Danien. Bryozokalk i Faxe. 



8. Isis Steenstrupi, n. sp. 

 Tab. III. Fig. 34-43. 



Af denne Art findes kun Kalkled og saa godt som udelukkende i adsplittet Tilstand; 

 kun i et enkelt Tilfælde er der fundet et Par Kalkled i naturlig Forbindelse. (Tb. III 

 Fig. 43). 



Kalkleddene er tynde, c. 2 — 3 Mm i Diameter, dannede af concentriske Kalklag. 

 Enderne af de enkelte Kalkled, der ofte have en Længde af 2 — 3 Centimeter, er noget 

 opsvulmede. Endefladerne er concentrisk stribede (Tb. III. Fig. 39 — 40). Paa Brud- 



